Diari còmplice: El tren postal 19971\nEmportar-se el lloro d’un cotxe donava per a un pico. Així eren els vuitanta. No calia recórrer al diccionari cheli d’Umbral per entendre l’argot dels baixos fons. Però no tot eren petits robatoris i atracaments a la desesperada per aconseguir cavalcar-se una papela. Ara fa trenta anys es jutjava a l’Audiència de Lleida Aldo di Parma, un italià de 56 anys que vivia –literalment– a tot tren a la Costa del Sol. Faltava un minut per a les onze de la nit del 7 de setembre del 1984 quan el tren postal 19971 que feia el trajecte Barcelona-Madrid va haver de fer una frenada d’emergència a l’altura de Puigverd de Lleida perquè hi havia un Ford Fiesta travessat a la via. El maquinista no va ser a temps d’evitar el brutal impacte, que va destrossar el vehicle. Ningú no va prendre mal: era una trampa. Mitja dotzena d’homes ben organitzats van aparèixer del no-res. Quan els cops de mall per forçar la porta feien evident que es tractava d’atracadors, els tres funcionaris que custodiaven el correu van amagar-se en un altre vagó. No els va passar res. De fet, en pocs minuts, els desconeguts havien desaparegut amb quatre saques. Oficialment, es van emportar 72.000 pessetes (poc més de 430 euros).\nEra el tercer assalt en un mes a un tren postal i es posava de manifest que el diner negre feia via a Espanya. La inviolabilitat del correu era l’excusa perfecta. Per més que el paquet fos sospitosament pesat, es declarava que el valor de la tramesa era de 1.000 pessetes (6 euros). El 1984 es destapava el pastís quan des d’una oficina bancària de Lleida es van enviar dos milions de francs a Barcelona i en va arribar un... de lires. Del sobre lacrat va desaparèixer la divisa gal·la (al canvi, uns 38 milions de pessetes) i va aparèixer l’equivalent a un milió de pessetes en moneda italiana. Quan es va presentar la pertinent denúncia res no quadrava. Com es podia haver perdut aquell dineral si en fer la transacció es va fer constar que s’enviaven les mil pessetes de rigor? Que els atracadors de Puigverd deixessin oblidat un feix de 200 marcs alemanys a la platja del Miracle de Tarragona dóna idea del botí –real– que es van emportar. Els trens postals van deixar de circular pocs anys després, però el diner negre, no.\nEl retrovisor (Segre, 26-5-17)\nPublicado por Anna Sàez Mateu en 12:37


Les Falles de Gandia creen un nou Centre de Documentació Web 'Biblioteca Digital Fallera' - Falles de Gandia\nLliga de Pàdel Falles de Gandia\nLes Falles de Gandia creen un nou Centre de Documentació Web ‘Biblioteca Digital Fallera’\nLa Federació de Falles continua impulsant el Museu Faller i ha creat un nou Centre de Documentació Digital en el que es recopilarà documents, fotografies, vídeos, llibrets, gravacions, emissions, informatius, revistes, notícies i curtmetratges fallers. El format d’aquesta Biblioteca Fallera serà digital i oberta per a tot el públic, amb l’objectiu de potenciar la història, tradició i cultura fallera a la nostra ciutat.\nAquest projecte naix de l’executiva de la Federació de Falles i personal del Museu Faller amb la intenció de seguir sumant potencials a la nostra festa i a més creant un espai de lliure accés a tota la informació de les falles de Gandia. Actualment aquest projecte ja compta amb un 80% de la informació però la Federació de falles han demanat la col·laboració de les comissions gandianes per ampliar la informació i documents. Per tal motiu, les comissions gandianes deuran enviar la màxima documentació que tenen al seu abast com llibrets en format digital, emissions, curts, informatius, gravacions i material gràfic.\nLa comissió que més contingut aporte rebrà una remuneració econòmica de 200 euros, amb aquesta fórmula es busca la participació i col·laboració de totes les falles de Gandia. Ja que el Centre de Documentació Web ‘Biblioteca Digital Fallera’ serà propietat de tots els fallers i a més un bé històric, cultural i festiu. El termini per a la presentació de material és el 18 de desembre.\nA més la intenció de les Falles de Gandia és realitzar una biblioteca digital fallera que estiga a l’abast de tots els fallers, gandians i visitants a la plataforma en línia.


La Uifand incideix en les mesures contra el blanqueig de les OSAL | BonDia Diari digital d'Andorra.\nEn aquest sentit, la Uifand incideix que els responsables de dites organitzacions han de vetllar perquè aquestes no siguin utilitzades per al blanqueig de diners o per canalitzar fons a persones o entitats vinculades al terrorisme i recorda l’obligació de totes les OSAL de “conservar durant deu anys registres amb la identitat de totes les persones que rebin fons o recursos de l’organització”, com preveu la Llei. Amb tot, l’entitat va més enllà i planteja tot un seguit d’actuacions addicionals.\nAixí, la Uifand demana als OSAL que identifiquin i comprovin la identitat de tots aquells que rebin fons o recursos de l’entitat i que conservin durant deu anys aquests registres; que implementin procediments per garantir la idoneïtat professional i ètica dels membres dels òrgans de governs de responsabilitat dins l’entitat, i conservar els registres o actes de les decisions que es prenguin en aquests òrgans de govern.\nAixí mateix, en el comunicat s’insta les OSAL a assignar al personal amb responsabilitat dins l’entitat la funció de vetllar perquè aquesta no sigui utilitzada per al blanqueig de capital o finançament del terrorisme. I en aquesta línia es demana l’establiment de procediments que tinguin la finalitat de verificar que s’abstenen de realitzar activitats diferents al seu objecte social, que hi ha criteris clars de selecció dels projectes a portar a terme i que s’analitzen els riscs intrínsecs dels diferents projectes o activitats que poden desenvolupar. També s’insta les organitzacions sense ànim de lucre a establir procediments per garantir l’aplicació adequada dels seus fons i recursos, a seleccionar i conèixer les contraparts amb les quals actuen i a conèixer i controlar l’activitat dels que operen en nom de l’entitat.\nFinalment, la Uifand també demana a les organitzacions sense ànim de lucre aplicar controls efectius per garantir el compliment de les seves funcions tenint en compte el risc que identifiqui en les seves activitats en termes de blanqueig i finançament del terrorisme, intensificant el control sobre aquelles activitats que puguin presentar un risc més alt.\nD’altra banda, i amb relació a les entitats bancàries, la Uifand ha emès un altre comunicat tècnic a través del qual modifica la periodicitat de la tramesa d’informació, fins ara de sis mesos segons establia el CT-05/2018, que passa a ser anual.\nAixí, la informació agregada relativa als recursos gestionats dels clients, a les transferències de fons i a les targetes emeses, que fan arribar les entitats a la Uifand abastaran a partir d’ara un any natural i s’haurà de reportar abans del 15 de febrer de l’any següent al període de referència. La primera tramesa d’informació, amb els volums agregats a 31 de desembre, correspondrà ja a aquest 2020 i les entitats bancàries l’hauran de fer efectiva com a molt tard el 15 de febrer del 2021.\nLa CEA només vol augments salarials obligatoris en sous de menys de 1.700 euros\nL’oposició critica unes mesures que veu com un “pedaç” i oportunistes\nEls contactes sense símptomes no s'han d'aïllar\nJover no descarta aplicar més mesures pel preu dels carburants


Les millors propostes per gaudir del diumenge a les comarques de Girona - Diari de Girona\nEspectacles familiars, quines, pessebres vivents, pistes de gel, i representacions dels Pastorets formen part de la nostra selecció\nredacció 23.12.2018 | 09:37\n60è Pessebre Vivent a Castell d'Aro\nA partir de les 7 de la tarda, al nucli antic, representació de la 60a edició del Pessebre Vivent de Castell d'Aro, el més antic de Catalunya. També es representarà els dies 25, 26 i 30 de desembre i 1 i 6 de gener. L'entrada general, 5 €, i infantil, 3 € (gratuït per a infants de 0 a 3 anys o amb el carnet del Club Super3).\nAltres pessebres vivents que es poden visitar avui: Bàscara (19 h), Calonge (19 h), Darnius (19 h), Fontcoberta (19 h), Pals (18 h), Llers (18 h) i Vilablareix (19 h)\n«Nadales per als més menuts», un espectacle de proximitat a Girona\nA 2/4 de 12 del matí, a les 4 i a 2/4 de 6 de la tarda, a l'Auditori de Girona, «Nadales per als més menuts». Un espectacle per gaudir amb tota la família, i amb un muntatge de proximitat en el qual els músics i el públic compartiran l'escenari amb una disposició que permetrà a les famílies sentir-se immerses en l'espectacle. Preu: 10 €\nEls Pastorets desembarquen a l'Orfeó Popular d'Olot aquesta tarda\nA les 7 de la tarda a l'Orfeó Popular Olotí, tradicional representació de l'obra Els Pastorets. Representació de la versió tradicional d'Els Pastorets d'Olot, una adaptació de l'obra original d'Ignasi Rubió i Antoni Molins escrita el 1880. Una divertida sarsuela amb diverses parts cantades, interpretada en castellà.\nDiverses localitats gironines ofereixen durant les festes de Nadal la possibilitat de patinar sobre gel.\nCASTELLÓ D'EMPÚRIES - De les 11 del matí a les 2 del migdia i de 4 de la tarda a 10 de la nit, a la carpa de la Plaça de les Palmeres, pista de gel de Nadal. Fins al dia 6 de gener de 2019.\nGIRONA - La Pista de Gel de la Fira de Girona, amb 800 m2, torna un any més incloent el muntatge d'un tobogan de 2,5 metres d'alçada, 27 metres de llargada i 3 carrils per baixar-hi amb trineu. Restarà oberta fins el 6 de gener. Horaris: de 10 del matí a 8 de la nit, excepte el 24 i 31 de desembre (de 10h a 19h), el 25 de desembre (tancat), l'1 i el 6 de gener (de 16h a 21h) i el 5 de gener (de 10h a 15h).\nLLANARS - Fins el 6 de gener, a la pista poliesportiva (davant de l'Hotel Grèvol).\nOLOT - Fins al 7 de gener, pista de gel a la Plaça Major d'Olot. Horari: de les 11 a 14 h i de 16 a 21 h. Horaris especials: del 19 al 22 de desembre (16 a 21 h), 24 de desembre (11 a 14 h i de 16 a 20 h), 25 de desembre (16 a 21 h), 31 de desembre (11 a 14 h i de 16 a 20 h) i 6 de gener (16 a 21 h). Preu: 7 €.\nPALAFRUGELL - Fins al diumenge dia 6 de gener, a la Bòbila, pista de gel. Horaris: Cada dia de 10 a 14 h i de 16 a 21 h. Tancada els matins del 25 de desembre i de l'1 de gener.\nPLATJA D'ARO - Fins al 5 de gener, al Parc d'atraccions PP's Park) Pista de Gel. Els dies 1 de gener tancat i 25 de desembre obert 16-20.30 h. Horaris: de les 11 h a 14 h i de 16 h a 20.30 h.\nTarda de Quines a Girona\nMoltes poblacions gironines estan en plena la temporada de Quines, un joc tradicional de les festes de Nadal que ajuda a finançar moltes associacions, clubs esportius o causes benèfiques. Aquestes són les previstes per avui a la tarda:\nAgullana - A 2/4 de 6 de la tarda, a la sala La Concòrdia.\nCastelló d'Empúries - A les 6 de la tarda a la Sala Municipal.\nCorçà - A les 6 de la tarda, a la Sala Municipal.\nL'Escala - A les 6 de la tarda, al Centre Cultural Xavier Vilanova.\nLlanars - A les 6 de la tarda, a la Sala de Ball.\nLlançà - A les 7 de la tarda, al Pavelló Municipal.\nLlers - A les 7 de la tarda, al Pavelló Municipal.\nPalafrugell - A les 6 de la tarda, al Centre Fraternal.\nPalau-saverdera - A 2/4 de 7 de la tarda, al Centre Cívic.\nPeralada - A les 8 del vespre a la Sala del Centre.\nPorqueres - A 2/4 de 6 de la tarda, al Pavelló Municipal.\nSant Miquel de Fluvià - A partir de les 7 de la tarda, al Local Social.\nSanta Coloma de Farners - A 2/4 de 6 de la tarda, al Cercle Jove.\nSanta Cristina d'Aro - A les 5 de la tarda, a L'Espai Ridaura, Quina Kids de la colla els Merlots.\nVilablareix - A les 6 de la tarda al Pavelló Municipal, gran quina popular de Vilablareix.\nViladamat - A les 6 de la tarda, al Local Social.\nPessebres monumentals, a l'aire lliure, diorames... Fer un bon pessebre porta un munt d'hores i els resultats solen ser espectacurars. Aquí pots consultar algunes de les exposicions que es poden veure en diferents municipis gironins:\nBANYOLES - Al Monestir de Sant Esteve, exposició de pessebres de Banyoles i comarca i del 54è Concurs de pessebres de Banyoles. La mostra es podrà visitar fins al pròxim 13 de gener.\nGIRONA - Fins al 6 de gener es pot visitar a La Carbonera i La Cisterna, del Museu d'Història, la 35a exposició de pessebres. Una cita obligada per totes aquelles persones amigues del pessebrisme. S'hi mostra una col·lecció de diorames de particulars i d'entitats, petites obres d'art, fruit de l'afició. Cada dia de les 17 h a les 20.30 h.\nSANT FELIU DE PALLEROLS - A l'església del Roser, Mostra de Pessebres dels artistes Joan Pujolràs, Albert Marès, Nil Port, Aleix Arnau i Ivan Rius. Dissabtes, diumenge i festius de les 10 del matí a les 6 de la tarda. Fins al 2 de febrer de 2019.\nSANT GREGORI - Fins el dia 17 de febrer de 2019 es pot visitar el pessebre monumental de Can Roseta. De les 11 del matí a la 1 del migdia i de 4 a 6 de la tarda, dies festius inclosos.\nTORROELLA DE MONTGRÍ - Al Museu de la Mediterrània, exhibició del Pessebre de Josep Mir, en una edició especial pel 10è aniversari. Fins al 2 de febrer de 2019.\nBANYOLES - A les 12 del migdia i a les 5 de la tarda, a la Factoria d'Arts Escèniques, espectacle familiar de titelles amb «Adéu Peter Pan» de la Cia. Festuc Teatre.\nGIRONA - A 2/4 d'1 del mgidia i 2/4 de 7 de la tarda, a la planta baixa del centre El Corte Inglés, «El viatge de Nadal amb el Gripau Blau i Festa del Tió» amb El Gripau Blau.\nPALAMÓS - A les 6 de la tarda, a l'Aula de Teatre, espectacle «Fragium» de Trenta ous a un euro i mig.\nFestival Vibra a Girona\nExplosió de colors i so en una festa de la llum amb vuit muntatges repartits, sobretot, a l'entorn del Barri Vell i Sant Narcís. El festival Vibra de Girona pretén captivar l'interès de milers de persones en diferents escenaris amb projectes cridaners que busquen impactes a les xarxes socials per fer de Girona un permanent punt d'atracció. La majoria es poden veure de cinc de la tarda a deu del vespre.


CESC - Informacions\nActualitat i novetats editorials\nEls dibuixos de sàtira política de Cesc formen part de l’exposició “La política retratada” que se celebra, del 28 de novembre del 2018 al 23 de febrer del 2019 a l’Espai Santa Caterina de Girona. Es tracta d’una mostra col·lectiva que repassa la crònica social i política dels darrers 40 anys a través de l’obra crítica, sovint satírica i sempre esmolada, de 48 dibuixants humorístics mitjançant 200 acudits publicats a 60 mitjans.\nAquesta proposta vol posar també de manifest la funció social de l’humor gràfic i reviure moments cabdals de la història recent, coincidint amb els 40 anys de les primeres eleccions democràtiques a l’Estat espanyol.\nEnllaç a la web de l'Espai Santa Caterina\nReedició d'Els nostres tipus\nL’editorial Kalandraka ha reeditat, amb la màxima fidelitat a l’original, la sèrie Els nostres tipus, uns llibrets que Lumen va publicar el 1962. Són El peó de camins, La florista i L’escombracarrers, històries de tres professions populars que, com diu Toni Vall a la ressenya de Nació Digital, "Cesc retrata amb una estimació, poesia i humanitat senzillament emocionants". En paraules de Cesc: “L’escombracarrers procedeix d’altres indrets del país. Ha vingut per estar amb nosaltres i treballar. Ell sap que si no es treballa no es pot viure. Estima els seus fills i li plau veure’ls menjar grans trossos de pa”. “La florista ven flors perquè se les estima i li agraden els colors que tenen i la flaire que exhalen”.\nEnllaç a la web de l'editorial Kalandraka\nReedició i presentació d'Una nova terra\nLa col·lecció Mars de contes clàssics de Rosa Sensat s'amplia amb una nova obra d’art, el conte Una nova terra amb text de Francesc Candel, il·lustracions de Cesc i traduït del castellà per Marta Mata. La primera edició en català d’aquest conte es va publicar l’any 1971, dins de la col·lecció Desplegavela de l’editorial La Galera, amb la direcció pedagògica de Marta Mata. El text en castellà és del 1967.\nEs va presentar el passat 12 de desembre a l'Associació de Mestres Rosa Sensat, Avinguda de les Drassanes, 3 de Barcelona.\nEnllaç a la web de Rosa Sensat\nAmaníaco Ediciones i Gaboche Editorial presenten un nou llibre sobre Cesc, una edició única de 500 exemplars que aplega dibuixos originals (alguns d'inèdits) pertanyents a diverses col·leccions particulars i institucionals, que també posa en valor la tasca d'aquests conservadors de patrimoni que són els col·leccionistes.\nL'artista Perico Pastor, des del record més personal, signa un pròleg que contextualitza i guia el lector per aquest viatge en el temps, des dels primers dibuixos de Cesc fins al seu vessant més pictòric: "Tothom sembla coincidir en què era una època gris. [...] En resum, que hi havia molta merda, però també molta alegria. Als dibuixos de Cesc, hi ha tota aquesta merda i tota aquesta alegria. Quina meravella de dibuixos!"\nEnllaç a la web d'Amaníaco ediciones\nL’eloqüència sense paraules de Cesc\nArticle aparegut al diari Ara (07/12/2013) a propòsit de la publicació del llibre Cesc (Sin palabras) de l’editorial Astiberri.\nEnllaç a l'article a l'Ara.cat\nL’editorial Astiberri, dins la col·lecció d’humor Kili-Kili, ha editat Cesc (Sin palabras), una antologia dels millors dibuixos sense text de l'insigne humorista gràfic. El volum, compilat i dissenyat per Jordi Duró, reivindica Cesc com l’artista que retrata amb tendresa la condició humana per mitjà d'un dibuix amable que emmascara missatges punyents i crítics.\nEnllaç a la web d'Astiberri\nLa Biblioteca de Catalunya, continuant amb la seva tasca de posar el patrimoni del país a l’abast de tothom i d’incrementar la presència de la cultura catalana a la xarxa, ha fet accessible l’obra original digitalitzada de Cesc. Prop de 9.000 dibuixos, que abasten des del 1934 fins a la seva mort, es troben ara disponibles a Internet. Aquesta digitalització forma part de la Memòria Digital de Catalunya.\nEnllaç a l'obra de Cesc a la web de la biblioteca\nTotes les portades d'en Cesc publicades a Cavall Fort\nEl títol no pot ser més explícit: es tracta d'un llibre que reprodueix les 110 portades que Cesc va realitzar per a la publicació infantil i juvenil Cavall Fort entre 1962 i 2006. El llibre està editat per la Fundación Gin i es distribueix en exclusiva a la cooperativa Abacus.\n"El llibre Totes les portades d'en Cesc publicades a Cavall Fort (la revista infantil i juvenil Cavall Fort ha obtingut el Premi Nacional de Cultura 2011 per la seva promoció de la llengua catalana) recull cobertes de l'any 1962 fins al 2006. El seu humor no varia gaire del que feia per adults. Cesc tenia clar que els nens eren molt més llestos del que no es pensa i que els adults tenen un component infantil que, tot i que s'afanyen per treure-se'l de sobre, els fa ser més persones. En aquestes portades es detecta un dels grans trets característics de Cesc: el gran mestratge en l'àmbit de l'acudit sense paraules. Només amb utilització de l'evidència al seu màxim exponent fa que la realitat sigui plenament surrealista. Un exemple: un cinema buit amb només un nen i el seu pare. Entra un nou espectador. L'acomodador el situa davant l'infant. Un cop més el sentit comú sembla el menys corrent del sentits..."\nFragment de "La perplexitat de Cesc" de Jaume Vidal a Avui, 14 d'abril de 2011.\nUn autor i 4 il·lustradors, 4 mirades diferents; la Barcelona dels patis i jardins per Aurora Altisent. Els balcons de les façanes dels edificis vuitcentistes i noucentistes, més nobles, o més banals per Roser Capdevila. La Barcelona moderna dels nous barris, dibuixats per Lluïsa Jover i finalment els seus habitants caminant, vistos per dalt o per baix, sota la mirada de Cesc.\nTot això acompanyat pels textos que Francesc Parcerisas ha construït especialment per a aquestes quatre visions.\nHa estat publicat per Sd·edicions, l'abril de 2010.\nEnllaç a la web de Sd·edicions\n"Desde la parcela de la caricatura, Cesc cumplió el papel que en la literatura cumplieron los Goytisolo, Celaya, Blas de Otero, García Hortelano..."\nTodo va muy bien, publicat per DeBols!llo (Random House Mondadori), el març de 2010. Amb pròleg de Javier Pérez Andujar i edició a càrrec d'Agustí Vila.\nCesc és un dels nostres més grans humoristes gràfics. En la seva obra s'uneix el traç nu amb la mirada del poeta que passeja, pensa i viu al carrer.\nAquest volum recull 261 vinyetes publicades entre els anys 1968 i 1978, un període en el qual Cesc va retratar sense concessions l'Espanya del tardofranquisme i de la tan esbombada Transició en els setmanaris Hermano Lobo, Por Favor i Mundo, i en el diari El Correo Catalán.\nLa ironia i l'heroisme quotidià són els senyals de combat d'un humorista que dibuixa sobre l'economia, l'atur, el medi ambient, la política, els mitjans de comunicació o la burocràcia, fent-nos veure que no sempre Todo va muy bien. Dècades després, aquestes pàgines de Cesc segueixen sorprenent tant per la seva contundència crítica com per la seva innegable actualitat.


Última actualització 7/21/2011\nEl Ple de l’Ajuntament de Castellar del Vallès aprova el Pla de mobilitat urbana\nLes principals actuacions incloses al Pla fan referència a la mobilitat a peu, la pacificació del trànsit i l’increment de les zones per a vianants\nEl passat dimarts 19 de juliol el Ple de l’Ajuntament de Castellar del Vallès va aprovar inicialment el Pla de mobilitat urbana (PMU) del municipi. Un cop realitzada aquesta aprovació inicial el document serà remès a l’Autoritat del Transport Metropolità perquè en faci un informe corresponent, i en cas que aquest informe sigui favorable, el PMU quedarà definitivament aprovat. El document, segons les pròpies paraules de l’alcalde “no és una Bíblia”, però si que marca el full de ruta a seguir durant els propers anys en matèria de mobilitat.\nEl PMU de Castellar del Vallès dóna molta importància a la mobilitat a peu. Casteller del Vallès té, segons les dades del padró de l’any 2010, 23.129 habitants i el municipi, de punta a punta no arriba als 2 quilòmetres. Aquesta distància es pot fer a peu amb uns 30 minuts, per tant els desplaçaments interns al municipi es poden fer sense necessitat d’utilitzar el cotxe. És per això que un dels principals objectius del PMU és promoure la mobilitat a peu. Per a aquest propòsit es plantegen diverses actuacions de pacificació del trànsit, per exemple es proposa limitar la velocitat a 30 km/h a alguns carrers de la vila. A la zona més comercial del municipi es proposa ampliar el nombre de carrers d’ús exclusiu per a vianants com a element de dinamització de l’activitat comercial i de promoció de la mobilitat a peu. En els carrers que per les seves característiques dificultin la circulació de vehicles i vianants s’optarà per carrers de prioritat per a vianants, i limitats a una velocitat màxima de 20 km/h.\nUna altra de les línies d’actuació de l’Ajuntament serà la millora de l’accessibilitat del municipi. Així està previst eixamplar les voreres que no tinguin l’ample requerit, especialment en el 12% de voreres que no arriben al metre d’amplada. També està previst millorar els guals dels passos de vianants per a fer-los tots accessibles. Actualment se n’han detectat un 43% que no ho són.\nPlànol de propostes en mobilitat a peu en el PMU de Castellar del Vallès\nA part de les propostes referents a millorar la mobilitat a peu del municipi, el pla també promou la mobilitat en bicicleta. En aquest sentit es pretén crear una xarxa de vies ciclables que permetin la connexió del nucli urbà amb el polígon industrial i també amb Sabadell. Es proposen vies ciclistes segregades a la B-124, a la ronda Tolosa i a la Ronda Llevant, per realitzar la connexió nord – sud del municipi i també una via ciclista pels carrers Illes Balears i Montcada per connectar amb la zona cèntrica del municipi. A les zones pacificades i la zona 30, la circulació de les bicicletes es realitzaria compartint calçada amb els vehicles. També s’incrementaran el nombre de places d’aparcament per a bicicletes amb 11 nous punts d’aparcament i un total de 66 places. En la mesura en que es pugui aquests aparcaments s’instal•larien en recintes controlats per a millorar-ne la seguretat.\nPlànol de propostes del Pla de mobilitat en mobilitat en bicicleta\nPel que fa al transport públic a Castellar del Vallès hi ha, actualment, 6 línies de transport públic que connecten amb els municipis del voltant i amb les urbanitzacions, d’aquestes sis línies quatre són d’àmbit interurbà i dues d’àmbit urbà. De les línies interurbanes, la més important és la C1 que connecta Castellar del Vallès amb Sabadell i que representa el 85% del total de desplaçaments en transport públic. A l’altra banda de la balança hi ha el transport públic urbà que només transporta un 5% dels viatgers, és per això que les actuacions previstes al PMU es centren en les dues línies urbanes, la C4 i la C6.\nPel que va a la línia C6, que connecta amb l’urbanització Ca n’Avellaneda, es proposa eliminar-la un cop entri en servei la nova línia interurbana entre Castellar i Terrassa i que ja donaria un servei a aquesta urbanització. A la línia C4, que connecta amb les urbanitzacions del nord del municipi, es proposa afegir un segon vehicle al servei, que seria el vehicle que deixaria de donar servei a la línia C6. Amb aquest nou vehicle es milloraria la freqüència de pas d’aquesta línia i s’afegiria un nou itinerari pel centre urbà que incrementaria el grau de cobertura territorial del servei.\nPlànol de propostes del PMU en transport públic\nA la resta de línies de transport públic, especialment a la línia C1 entre Sabadell i Terrassa es proposa la millora de les marquesines i de la informació a l’usuari per tal de millorar la qualitat del servei.\nLa circulació i l’aparcament també és un dels aspectes que analitza del PMU. En aquest àmbit les principals propostes són la reconversió a sentit únic de diversos carrers. D’aquesta manera es pot guanyar espai, al eliminar un carril de circulació, que es pot destinar a l’ampliació de les voreres i redireccionar el trànsit cap a les vies principals del municipi, per evitar el trànsit de pas pels carrers pacificats.\nLes dades analitzades en matèria d’aparcament mostren que el municipi no té problemes greus de manca d’aparcament, per tant les propostes que s’inclouen en aquest sentit van dirigides a la gestió de l’aparcament actual. També es preveu la creació d’aparcaments perimetrals al centre urbà que permetrien treure places d’aparcament dels carrers més transitats per tal d’incrementar l’espai destinat al vianant.\nCastellar del Vallès ha impulsat la redacció d’un PMU per diversos motius. El primer és que al ser un municipi de més de 20.000 habitants hi està obligat, tal i com determina el Pla Director de Mobilitat de la RMB, però també perquè Castellar del Vallès es troba actualment en ple procés de revisió del Planejament urbanístic (POUM) i el Pla de mobilitat servirà per orientar les propostes que es realitzin en el POUM.\nDe fet, una de les principals recomanacions de la Diputació de Barcelona en el moment d’impulsar la redacció d’un pla de mobilitat és la creació d’una comissió específica amb els responsables d’urbanisme per tal de coordinar les dues àrees, al tenir una vinculació directe.\nParticipació ciutadana en el PMU\nEl PMU de Castellar del Vallès l’ha impulsat l’Ajuntament de la vila, i ha comptat amb la col•laboració de la Diputació de Barcelona. Per tal de dur-lo a terme s’han realitzat diverses sessions de participació ciutadana. La primera d’elles va tenir lloc el desembre de l’any 2010, per tal de debatre la diagnosi de la mobilitat del municipi i la segona va tenir lloc el febre del 2011 per debatre el conjunt de propostes del Pla de mobilitat. També s’ha fet una sessió de presentació del PMU al Consell dels Infants que també van poder donar la seva opinió sobre els temes vinculats a la mobilitat al municipi.\nCal tenir en compte que la participació ciutadana en els Plans de mobilitat urbana és una de les recomanacions que fa la Llei de mobilitat 2003 i un dels principals criteris tècnics de la Diputació de Barcelona en el suport tècnic als municipis.\nEl PMU un document necessari i requerit\nEl PMU de Castellar del Vallès s’ha impulsat per iniciativa de l’Ajuntament i ha comptat amb la col•laboració de la Diputació de Barcelona. Un dels principals motius pels quals s’ha impulsat el PMU és per complir amb els requeriments legals que determina el Pla Director de Mobilitat de la RMB ja que tots els municipis de més de 20.000 habitants dins de la RMB han de redactar un PMU.\nActualment hi ha 56 municipis a la província de Barcelona que estan obligats a redactar un PMU, ja sigui pels requeriments de la Llei de Mobilitat, del PDM de la RMB o pel Pla de millora de la qualitat de l’aire. Dels 56 municipis, n’hi ha 7 que ja tenen el PMU presentat, uns altres 35 que estan en el procés de redactar-lo i 14 que encara l’han de començar. Dels 56 PMU, 37 s’han desenvolupat o s’estan desenvolupant amb el suport tècnic de la Diputació de Barcelona.\nInfrastructures pendents a Castellar del Vallès\nEl Pla de mobilitat també contempla diverses actuacions d’infrastructures d’àmbit supramunicipal i que està previst executar en els propers anys i que tindran una important incidència en la mobilitat del municipi\nLa que sembla que es podrà executar més aviat és el desdoblament B-124 entre Castellar del Vallès i Sabadell. Aquesta carretera rep un trànsit diari important, d’uns 31.000 vehicles al dia. L’octubre de l’any 2010 la Generalitat de Catalunya va adjudicar la redacció del projecte constructiu, però al fer fallida l’empresa adjudicatària, el va repetir la licitació al juny de 2011. També s’ha inclòs en els pressupostos de 2011 una partida per la redacció del projecte executiu, últim tràmit abans d’iniciar les obres.\nUna altra actuació estratègica per al municipi és l’arribada el tren. Actualment s’està duent a terme els treballs per a ampliar la xarxa ferroviària de FGC a Sabadell fins al barri de Ca n’Oriac. Segons el Pla Territorial Metropolità de Barcelona està previst continuar amb l’ampliació d’aquesta línia cap la nord fins a completar els 4,5 que separen Sabadell de Castellar. L’estudi informatiu d’aquest projecte es va redactar durant la primavera de 2010 i va valorar el cost del projecte en uns 320 M€ i una previsió d’execució de l’obra de l’any 2020.\nEn la xarxa de carreteres les principals actuacions previstes que tenen incidència a Castellar del Vallès són, per una banda el Quart Cinturó, que està previst que passi pel nord de la població i la ronda Oest de Sabadell que evitaria haver de passar pel nucli urbà de Sabadell per accedir a Barcelona. Pel que fa al Quart Cinturó encara no hi ha un horitzó clar per a l’execució dels trams que queden pendents, en canvi, la construcció de la Ronda Oest de Sabadell ja es troba molt avançada i està previst que aquest estiu s’inauguri el tram entre la N-150 i la carretera de Matadepera. Amb aquest tram només faltarà la construcció de l’últim tram que connecti amb la carretera B-124.


A Màrius Torres, 8 V 1937 (65) | Joan Sales – Cartes a Màrius Torres\nA Màrius Torres, 8 V 1937 (65)\nPublicat el 11 febrer 2013 per t\nEl carter ens acaba de dur la teva carta del dilluns dia 3; entre aquella data i la d’avui s’obre com un abisme una setmana caòtica. Una «setmana tràgica» més, a afegir a la llista de tantes com n’ha conegudes la desventurada Barcelona. L’anarquisme hi ha rebut el primer cop mortal; això és almenys l’únic d’indiscutible que ha entrat a formar part de les idees dels desconcertats ciutadans. Hi ha hagut un nombre de baixes que, al servei d’una lluita més elevada, potser hauria bastat per prendre Osca, primer pas per establir contacte amb l’Exèrcit basc que s’està batent d’una manera tan heroica com desesperada.\nPel que fa a mi i els altres «companys tècnics», per fi hem comprès el misteri d’aquesta vinguda de la «columna» en pes a Barcelona quan on hauríem hagut d’anar és a Pina d’Ebre a reforçar el front. Lluny d’anar-hi nosaltres a reforçar-lo, n’han baixat —segons sembla— unitats senceres d’anarquistes i de trotsquistes (com vulgarment anomenem els del POUM) per prendre part en aquesta sinistra algarada a la reraguarda. Abans de donar el senyal de la rebel·lió contra el govern de Catalunya, la «columna Durruti» fou convocada a assemblea general de milicians per acordar-ho; els «companys tècnics» també hi érem convocats si bé estàvem molt lluny de sospitar el motiu de l’assemblea.\nL’assemblea de la «columna» tingué lloc a l’edifici de la Via Laietana que havia estat del Foment del Treball i ara és de la CNT; nosaltres crèiem que es tractava d’acordar per majoria de vots l’anada a Pina d’Ebre. Estupor: el capitost de la «columna», l’ex-paleta Ricardo Sanz, fa un discursàs molt abrandat per fer saber a la «columna» en pes que el govern de la Generalitat ha provocat la CNT «como un perrito que ladra a un león» comminant-la a abandonar l’edifici de la Telefònica, ocupat pels anarquistes des dels començos del cataclisme. Aquest ha estat el pretext de la rebel·lió. Per una majoria aclaparadora de vots, quasi per unanimitat, la rebel·lió fou decidida. Els «companys tècnics» ens estàvem en grup a part, per marcar que no volíem saber res d’aquell frenesí; en Ricardo Sanz se’ns acostà un cop acabada la votació: «Vosaltres, naturalment» ens digué, «encara que “tècnics” de la “columna”, no esteu obligats a acatar l’acord que s’acaba de prendre; quedeu-vos a casa mentre durarà això. Només us demano la vostra paraula d’honor que no fareu armes contra nosaltres».\n¿Què li havíem de respondre? De part seva era un gest cavallerós i per això mateix ens lligava. De manera que ens hem mantingut completament al marge d’aquesta indecorosa baralla de veïnat que ha costat un riu de sang. Si no arriba a ser per la cavallerositat d’en Ricardo Sanz, si aquest hagués volgut fer valer damunt nostre la seva autoritat de cap de la «columna», ens hauríem trobat en la situació absurda de fer armes contra el govern de Catalunya en virtut d’una ordre d’aquest mateix govern, l’ordre destinant-nos a la «columna Durruti» contra la qual vaig protestar tan inútilment en el seu dia.\nLa delicadesa d’en Ricardo Sanz era perfectament compresa per tots els milicians, que trobaven molt natural que nosaltres, ja que no som anarquistes, no prenguéssim part a la inenarrable gresca. I és que aquesta gent és molt contradictòria; n’hi ha d’excel·lents i fins de magnífics barrejats amb assassins i incendiaris. N’hi ha de tots. Jo aquests dies em rosegava les ungles de ràbia imaginant tals o tals milicians, xativesos o empordanesos, i sobretot els trenta-cinc de la meva flamant «secció de fusellers-granaders», amb qui ja començava a lligar-me una certa amistat o almenys una bona camaraderia, fent córrer la pólvora per les barricades contra el govern legítim del seu país ni més ni menys que si els hi atiessin els feixistes. Més de tres-cents anarquistes i potser altres tants trotsquistes fets venir del front hauran trobat la mort sense glòria a la Rambla, a la Via Laietana i una mica per tot Barcelona. Detall revelador: els qui durant aquests mesos infernals gemegaven tant i ens volien fer creure que si eren hostils al govern de la Generalitat era per horror als anarquistes, ara es refregaven les mans davant aquest carnatge i no dissimulaven el seu desig que guanyés la FAI. De la mateixa manera que solen exagerar les victòries de l’enemic, exageraven aquests dies les dels anarquistes. De vegades penso que l’ideal seria enviar feixistes i anarquistes, tots junts, en una illa deserta i que s’ho fessin ells amb ells.\n¿Com no sospitaríem que aquest alçament contra el govern legítim de Catalunya, tant més criminal que Catalunya està en guerra, no fou provocat d’una o altra manera per l’enemic? Deu tenir agents molt hàbils ficats dins la FAI i ja devien ser ells els instigadors dels incendis, pillatges i assassinats que van deshonrar la victòria el 19 de juliol de l’any passat. Aleshores s’imposava, com ara, la pregunta clàssica: cui prodest? En aquell moment, vençut el «pronunciamiento» feixista a Barcelona per les forces d’ordre públic de la Generalitat, la guerra quedava esclafada a l’ou o almenys no hauria estat civil per a nosaltres: hauria estat nacional. I era això el que l’enemic havia d’impedir per damunt de tot; arribo a sospitar que fou el mateix enemic, un cop vençut, qui lliurà les armes als anarquistes o se les deixà prendre per ells; seria la resposta més senzilla a la pregunta que tantes vegades ens hem fet: qui armà aleshores els anarquistes? No se n’arribarà a treure l’entrellat mentre no es descobreixin els maneigs dels agents secrets feixistes a Barcelona, però el fet indubitable és que els anarquistes no es van apoderar de les armes fins que els regiments sublevats ja s’havien rendit a les forces d’ordre públic. Tots els testimonis concorden que en el primer moment, quan tot just clarejava l’alba del diumenge 19 de juliol i els regiments sublevats sortien de les casernes per ocupar els punts estratègics de Barcelona, només tingueren enfront seu la guàrdia d’assalt catalana; no fou fins hores després, quan ja els havia vençuts virtualment si bé alguns combats s’allargassaven, que aparegué el paisanatge. Si entre aquest hi hagué morts i ferits (no pas tots de la FAI), és perquè forçosament n’hi ha d’haver entre una turbamulta desordenada de civils que es fiquen a fer nosa entre dos cossos armats que es combaten; només que les bales perdudes ja ho explicarien.\nUn conegut nostre, un tal Munné, es trobava precisament per pura casualitat a la plaça de la Universitat poc abans de clarejar l’alba del 19 de juliol i ens ha explicat el que pogué veure, que recorda amb una precisió extraordinària. És un gran excursionista i aquell dia havia de prendre un tren a la de Catalunya per anar no sé on; els simples mortals com ell o nosaltres no sospitàvem pas la que es preparava. Devien ser les quatre de la matinada quan desembocà a la plaça i quedà sorprès veient una companyia d’infanteria formada davant la universitat. El seu estupor augmentà adonant-se d’una secció de guàrdies d’assalt que baixava pel carrer Aribau. L’oficial dels guàrdies es quadrà per saludar el que manava els soldats, el qual es quadrà al seu torn tot cridant:¡viva la República! Els d’assalt, com tranquil·litzats per aquest crit, ja prosseguien la seva marxa en direcció al carrer Pelayo quan els soldats van fer foc contra ells per l’esquena. Alguns van caure, els altres ja replicaven amb el de les seves terceroles; així començà el combat. El nostre home no pogué veure gaire cosa més perquè s’esmunyí prudentment per tornar-se’n cap a casa seva donant-se per advertit: no era un dia a propòsit per sortir d’excursió. Tots els testimonis concorden amb el seu: contra els sublevats només hi hagué en el primer moment la guàrdia d’assalt, a la qual s’afegiren després els altres cossos d’ordre públic (la de seguretat, mossos d’esquadra, guàrdia civil). I era així que el govern ho explicava fins que, segons sembla per atreure’s els anarquistes, decidí deixar dir a aquests que eren ells que «a pit descobert» havien vençut els sublevats. Robar a un cos armat que ha combatut heroicament la glòria d’haver-ho fet és una infàmia; i la infàmia no fa mai profit. Si els nostres genials governants es pensaven haver-se fet seva d’aquesta manera la FAI, ara han pogut veure com s’equivocaven.\nTot seguit que puguem restablir el nostre contacte, els tinents de la «columna» sol·licitarem una entrevista al nou capità general per demanar-li que ens destini a una altra; ¡almenys això hagués servit perquè s’acabi el nostre calvari! Però entretant haurà desaparegut l’Exèrcit de Catalunya, almenys com a exèrcit autònom; fins i tot les forces d’ordre públic, que segons l’Estatut depenien del govern de la Generalitat, passen a dependre del central. Tot plegat fa una tristesa immensa ja que és com un reconeixement de fracàs per part de les autoritats catalanes; cal esperar que vindran dies millors i Catalunya es refarà. Integrats a l’Exèrcit de la República podrem lluitar per Catalunya amb aquesta esperança.\nEm trobava ahir a la Rambla quan desembarcaven a la Porta de la Pau els guàrdies d’assalt enviats pel govern central en ajut del de Catalunya; veient-los Rambla amunt, uniformats, marcant el pas, la multitud aplaudia com boja d’entusiasme. Jo pensava amb recança que aquest espectacle esperat durant tants i tants mesos, el d’una tropa uniformada i disciplinada que protegeix la vida i la hisenda dels ciutadans, l’hauríem pogut donar nosaltres ja des del mateix 19 de juliol si al govern d’esquerra no se li hagués acudit de dissoldre els regiments republicans. Quanta sang innocent no s’hauria pogut estalviar i com hauríem pogut concentrar tots els esforços a establir contacte amb els bascos i ocupar Mallorca. D’altra banda ¿era necessari fer venir aquests forasters? La revolta anarquista ja havia estat esclafada per la guàrdia d’assalt catalana, com la feixista el juliol de l’any passat ¿no sembla doncs altra vegada una maniobra per escamotejar als nostres guàrdies, tan abnegats i tan lleials, la glòria que els pertoca?\nDe moment, i per increïble que sembli, les «columnes» anarquistes subsisteixen, només que ara amb el nom de «divisions»; el govern de la República s’estima més fer els ulls grossos sobre el que ha passat. Els dirigents anarquistes, per la seva banda, ara se n’espolsen tartufescament les culpes afirmant que els qui es van sublevar eren quatre «irresponsables»; un dels qui ho assegura amb tota la barra és en Ricardo Sanz. Han dut els seus a matar-se a les barricades per abandonar-los així que han flairat el tuf de la derrota. Prop del 70% de les baixes han estat dels amotinats, cosa que diu a favor del seu coratge però gens del seu art de guerrejar. D’una i altra banda lluitaven catalans; quanta sang malaguanyada.\nCom que la decisió de venir a Barcelona amb tota la «columna» la prengué el «comitè», presidit per en Ricardo Sanz, el 10 d’abril si no em falla la memòria, i com que no era de cap manera a Barcelona on hauríem hagut d’anar sinó al front —si és que teníem vergonya— ja que a Barcelona no hi havíem de fer res, ¿com em faran creure mai de la vida que els fets d’aquests dies hagin estat una reacció espontània de les «masses incontrolades» per replicar a la presa de l’edifici de la Telefònica per les forces del govern? Tot això venia cuinant-se amb gran misteri entre els capitostos de la FAI des de fa un mes o poc se’n falta; es tracta doncs d’un guisat premeditat i no pas per uns quants «irresponsables» sinó pels màxims dirigents d’aquesta secta criminal, que es proposaven submergir altra vegada Barcelona i tot Catalunya en una onada d’assassinats i incendis com aleshores del juliol de l’any passat en vista que en aquests darrers mesos el govern autònom anava restablint l’ordre a la reraguarda; si això que el govern ha fet ara s’hagués fet ja des d’aquell horrible juliol ¡com haurien pogut anar les coses de tota una altra manera!\nLa millor i més feixuga part de la batalla l’han duta, com aleshores, els guàrdies d’assalt catalans; això que ara ha passat hauria de desfer una vegada per totes l’estúpida llegenda segons la qual foren els anarquistes els qui van derrotar aleshores els regiments sublevats. Si ara no han pogut vèncer tot i que tenien canons, morters i metralladores (sostrets del front) ¿com ho haurien pogut fer el 19 de juliol «a pit descobert» segons els pinta la llegenda?\nFent costat als nostres guàrdies hi ha hagut els homes d’Estat Català i del Partit Socialista Unificat de Catalunya; aquests dos partits en surten reforçadíssims. Les quatre barres, que els frenètics anarquistes haurien arriat de tot arreu per hissar la bandera negra i vermella —la mateixa de la Falange—, tornen a onejar a tots els edificis oficials al costat de la de la República i aquest espectacle reconforta enmig de la tristesa que fa tot plegat.\nI no te’n vull parlar més.\nT’escric en una taula plena de llibres. M’he fet un tip de comprar-ne amb el propòsit de distreure’m mentre durava la lúgubre xerinola —que em tenia clavat a casa en virtut de la nostra «paraula d’honor»— però et diré la veritat: no els he llegits. No estava d’humor per fer-ho. M’he entretingut, això sí, a escriure una Sonata al clar de lluna, que t’envio; més val que ens refugiem en Beethoven. Ara he començat el Guerra i pau de Tolstoi, que m’apassiona; visc més a Sant Petersburg l’any 1812 que no pas a Barcelona el 1937. Pel que fa a la Barcelona de 1937 com a la de 1936, sospito que no n’arribarem a entendre res mentre algun historiador genial no inventi un nou mètode, el del «filldeputisme històric»; cada vegada estic més convençut del paper que en molts esdeveniments, que altrament resultarien incomprensibles, han jugat els agents dobles, els provocadors, els personatges més sòrdids i més tèrbols, els fills de puta de tota mena en una paraula.\nUn comentari a “A Màrius Torres, 8 V 1937 (65)”\nJoaquim Suquet i Casanoves el 5 juny 2014 a les 11:55 ha dit:\nConeixia Joan Sales el futur que s’ha gairebé reproduit a Can Vies amb els mateixos fils i idèntics interessos del poder – universal, absolut, que no té èpoques i pedala sempre incansable en la direcció mateixa per reproduir semblants episodis en circumstàncies diferents ?. Hem de suposar que no. La Història és tossuda també interessada, I repeteix sempre les dèries dels seus agents, que aquest sí sempre detecten les passions universals i interessos de classe. No coneixia pas aquestes cartes que per mi han estat reveladores i m’acaben de completar la panoràmica d’una època per mi distant que Sales ens dóna de primera ma. .


Més de 900 joves participen a les jornades Càpsula del Consell Comarcal\nEls dies 26, 27 i 28 d’abril va tenir lloc a Vic la tercera edició de Càpsula, unes jornades d’orientació acadèmica i professional organitzades pel Consell Comarcal d’Osona, les regidories de joventut dels ajuntaments i altres ens de la comarca.\nAquesta edició va acollir un total de 930 alumnes de quart d’ESO de 21 centres d’Educació Secundària Obligatòria de la comarca: l’escola Sagrats Cors de Centelles; l’Escorial, el Sagrat Cor, l’institut la Plana, l’institut Jaume Callís, el FEDAC, el Sant Miquel i l’institut de Vic; l’institut de Taradell; la secció d’institut del Bisaura de Sant Quirze de Besora; la secció d’institut les Margues de Calldetenes; la secció d’institut de Gurb; l’institut del Voltreganès de les Masies de Voltregà; el col·legi el Roser de Sant Julià de Vilatorta; l’institut Antoni Pous i Argila i l’institut del Ter de Manlleu; l’institut Cirviànum i l’escola Rocaprevera de Torelló; l’institut de Tona; l’institut Miquel Martí i Pol de Roda de Ter; i l’institut Castell del Quer de Prats de Lluçanès.\nLa gran novetat d’aquesta edició és que, com a tret de sortida de totes les jornades, s’ha apostat per inaugurar-les amb un espectacle amb quatre monologuistes que, sense pèls a la llengua i de manera molt desenfadada, van acostar el jovent a la realitat de prendre decisions en una societat plena d’estereotips.\nUn altre canvi d’ aquesta tercera edició va ser l’incorporació de sessions de contingut transversal, presents en tots els espais horaris de Càpsula amb l’objectiu de transmetre que, en el procés d’orientació, l’alumnat no només ha de conèixer l’oferta formativa que hi ha, sinó que també és important reflexionar sobre què els agrada, què els motiva, què saben fer i què volen pel seu futur. Es varen realitzar sessions al voltant del coneixement de les competències, de l’autoconeixement i del procés de presa de decisions.\nCàpsula ha estat possible gràcies a la coordinació de diversos centres, serveis i professionals. Les sessions transversals van ser realitzades per professionals del servei local d’ocupació de l’Ajuntament de Vic i també es van llogar els serveis d’altres professionals per algunes de les sessions. Per l’execució de les xerrades sobre el batxillerat es va confiar amb la participació de Josep Roca, inspector d’ensenyament dels serveis territorials de la Catalunya central. Les sessions sobre els PFI les van portar a terme els professionals de Vic, Manlleu i Torelló. I per últim també es va comptar amb la participació d’alguns dels centres que ofereixen formació professional a la comarca: l’Escola d’Art i Superior de Disseny, l’institut Jaume Callís, l’Institut de Vic, l’Institut Cirviànum, La Salle, l’institut Antoni Pous i Argila, l’Escola de Formació Professional Quintanes, el Centre d’Estudis El Seminari i l’Escola d’Hotaleria d’Osona. Des de l’organització s’agraeix enormement la seva implicació en aquest projecte.


El present document conté les Condicions que regulen l'ús d'aquest lloc web i les condicions de compra. Preguem que llegeixis atentament les presents Condicions i la nostra Declaració de Privacitat abans de realitzar una comanda. En utilitzar aquest lloc web o en fer una comanda a través del mateix, acceptes les Condicions i la nostra Política de Privacitat, si no estàs d'acord, no has de fer cap comanda.\nSi tens alguna pregunta relacionada amb les condicions de compra o la política de privacitat pots posar-te en contacte amb nosaltres a través del nostre formulari de contacte.\nLes presents Condicions són les úniques condicions aplicables a l'ús d'aquest lloc web i substitueixen qualsevol altra. Declares que, en fer la teva comanda, has llegit i acceptes sense cap reserva les presents Condicions.\nEn fer ús d'aquest lloc web acceptes que:\nA. Només podràs fer ús del lloc web per realitzar consultes o comandes legalment vàlids.\nB. No podràs realitzar cap comanda especulatiu, fals o fraudulent.\nC. També t'obligues a facilitar-nos de manera certa la teva adreça de correu electrònic, adreça postal i / o altres dades de contacte i consents que podrem fer ús d'aquesta informació per posar-nos en contacte amb tu si cal. Per la nostra banda, i atenent a la llei vigent mai revelarem les teves dades personals a tercers, només rebràs la nostra Newsletter, on sempre podràs donar-te de baixa fàcilment des de l'última newsletter rebuda fent clic en "baixa". Si no estàs subscrit a la Newsletter, la informació que ens subministris en la teva comanda únicament serà utilitzada per a la finalitat de gestió de la teva comanda.\nD. Si no ens facilites tota la informació que necessitem, no podrem cursar la teva comanda.\nE. En fer una comanda a través d'aquest lloc web, garanteixes que ets major de 18 anys i que tens capacitat legal.\n3. DISPONIBILITAT DEL SERVEI I ENVIAMENTS\nEls articles en aquest lloc web estan disponibles per al seu lliurament a Espanya i els països enumerats en l'enviament. Per als països que no figuren en la llista, contacteu-nos per obtenir informació a través del nostre formulari de contacte.\nNo es fan enviaments a Apartats Postals, per això cal que ens detalls l'adreça exacta de lliurament. Per evitar problemes en el cas que no es trobés en el seu domicili en el moment del lliurament no oblidi indicar un telèfon de contacte.\n4. COM FORMALITZA LA VENDA\nNo hi ha d'haver cap contracte de venda en relació amb cap producte fins que la teva comanda hagi estat expressament acceptat per nosaltres. Si la teva comanda no és acceptat, l'import d'aquest et serà reintegrat en la seva totalitat.\nUn cop realitzat una comanda, rebràs un correu electrònic confirmant-vos que hem rebut la teva sol·licitud. Tingues en compte que això no vol dir que la teva comanda hagi estat acceptat. Totes les comandes estan subjectes a la nostra acceptació. Només s'acceptarà la compra quan t'enviem la confirmació d'enviament i aquesta es referirà exclusivament i únicament aquells productes indicats en la confirmació d'enviament. No estarem obligats a subministrar-cap altre producte.\nEn el cas que hagis escollit recollir en botiga, també rebràs una notificació quan la comanda estigui preparado.Si a 48h no has anat a recollir la teva comanda, rebràs un missatge recordatori.\nTotes les comandes estan subjectes a la disponibilitat dels mateixos. Si es produeixen dificultats quant al seu subministrament o estoc, podem oferir-te productes substitutius d'igual o diferent preu, però si no vols el canvi, et tornarem qualsevol quantitat que poguessis haver abonat.\nNo acceptem cap responsabilitat sobre el fet de treure o modificar qualsevol producte o contingut del lloc web.\n6.1. TEMPS LLIURAMENT\nEls enviaments són gestionats a través de la companyia NACEX o similar. Els terminis de lliurament varien en funció de la destinació de l'enviament.\nPer calcular el temps de lliurament dels nostres enviaments has de tenir en compte que les comandes realitzades a partir de les 14: 00h començaran a preparar-se al dia següent. Les comandes realitzades el divendres a partir de les 14: 00h, dissabte o diumenge es preparen i sortiran el dilluns.\n6.2. LLIURAMENT EN BOTIGA\nPer recollir la teva comanda, hauràs de presentar la confirmació de la comanda amb la referència i el DNI (el nom del DNI ha de ser el mateix que apareix en la comanda). És imprescindible presentar la referència de la comanda, ja que no es lliurarà cap comanda sense la referència.\n6.3. COST ENVIAMENT\nEls costos d'enviament varien en funció del lloc de lliurament, per a les diferents zones i són automàticament en funció del volum i el pes. Per als països europeus, els costos d'enviament són gratuïts. Pots veure els costos d'enviament un cop hagis triat els teus productes clicant el carret de la compra i triant la zona d'enviament .. En el cas de recollida en botiga, no hi ha cost d'enviament.\nEl preu dels productes serà el que s'estipuli en cada moment al nostre lloc web, excepte en cas d'error manifest. Tot i que intentem assegurar-nos que tots els preus que figuren a la pàgina són correctes, poden produir-se errors. Si descobríssim un error en el preu dels productes que has encarregat, t'informarem al més aviat possible i et donarem l'opció de reconfirmar la teva comanda al preu correcte o bé anul·lar-lo. Si no aconseguim posar-nos en contacte amb tu, la comanda es considerarà cancel·lat i es reemborsaran íntegrament les quantitats que haguessin estat abonades.\nEls preus de la pàgina web inclouen els impostos corresponents i les despeses d'enviament per a Europa, però exclouen les despeses d'enviament a països d'altres continents.\nEls preus poden canviar en qualsevol moment, però no afectaran les comandes als que ja hàgim enviat una confirmació d'enviament.\nLes targetes de "pagament" estaran subjectes a comprovacions i autoritzacions per part de l'entitat emissora de les mateixes, però si l'entitat no autoritzés el pagament, no ens farem responsables per cap retard o falta de lliurament i no podrem formalitzar la venda.\nPots fer el canvi de la teva compra en línia a la nostra botiga física presentant l'albarà de compra o factura que ve a la caixa.\nEn aquest cas podràs canviar de talla, color o model.\nTens un termini de 20 dies des de la recepció per dirigir-te a la nostra botiga física. Per procedir al seu canvi el producte no ha d'estar usat.\nNo es procedirà al canvi o devolució d'aquells productes que no estiguin en les mateixes condicions en què van ser rebuts, o que hagin estat usats més enllà de la mera obertura del producte.\nNomés és possible, mitjançant aquesta via, tramitar canvis de productes adquirits a la nostra botiga online.\nDevolució des domicili\nUn cop aprovada la devolució, rebràs l'import de la mateixa manera en què vas realitzar la compra. L'abonament a la targeta de crèdit depèn sempre de la seva entitat bancària.\nA causa de la naturalesa oberta d'aquest lloc web ia la possibilitat que es produeixin errors en l'emmagatzematge i transmissió d'informació digital, no garantim la precisió i seguretat de la informació transmesa o obtinguda per mitjà d'aquesta pàgina web llevat que s'estableixi expressament el contrari en la mateixa.\nReconeix i consenteix que tot copyright, marca registrada i altres drets de propietat intel·lectual sobre els materials o continguts que s'aporten com a part de la pàgina web corresponen en tot moment a Concepció Menéndez García.\nEn utilitzar aquest lloc web, acceptes que la major part de les comunicacions amb nosaltres siguin electròniques. Les notificacions que ens vulguis remetre, hauran d'enviar-preferiblement a través del nostre formulari de contacte.\nS'entendrà que les notificacions han estat rebudes 24 hores després d'haver-se enviat un correu electrònic. Si creus no haver-les rebut posa't en contacte amb nosaltres a través del formulari o del telèfon de contacte.\nSi alguna de les presents condicions o alguna disposició fossin considerades invàlides, il·legals o inexecutables en alguna mesura per l'autoritat competent, se separaran de la resta de condicions i disposicions que seguiran sent vàlides en la mesura que així ho permeti la llei.\nEstaràs subjecte a les polítiques i Condicions vigents en el moment en què facis cada comanda, llevat que per llei o decisió d'organismes governamentals haguem de fer canvis en aquestes polítiques, Condicions o Declaració de privadesa, en el cas, els possibles canvis afectaran també als comandes que haguessis fet prèviament.\nLes vendes de productes a través del nostre lloc web es regiran per la legislació espanyola.\nCom a consumidor, res en la present clàusula afecta els drets que com a tal et reconeix la legislació vigent.


Barraca 2 del Torrent de la Font d'en Sala | Mapes de Patrimoni Cultural\nBarraca 2 del Torrent de la Font d'en Sala\nBarraca 2 del Torrent de la Font d'en Sala Rellinars\nTorrent de la Font d'en Sala\n08179 - 1\nBarraca de pedra seca situada per sota el Camí de Rellinars a Casajoana, en el seu vessant oest, afluent del Torrent d'en Sala.\nEs tracta d'una construcció aèria aïllada, fonamentada directament al damunt de la roca. És de planta circular (2,10 m de diàmetre). Feta de pedra irregular; les més grans s'han emprat en la construcció dels brancals i la llinda plana. La porta d'accés està orientada al sud (1,28 m d'alçada per 0,70 m d'amplada màxima i mínima de 0,45 m). Els murs tenen un gruix de 0,60 metres. La coberta és de volta per aproximació de filades amb una llosa de tancament central. L'alçada interior, des del terra al punt central de la volta és de 2,30 metres. Conserva gairebé tot el voladís (que mesura des del terra 1,88 metres) característic que impedeix les filtracions d'aigua en cas de pluja. Conserva també el recobriment exterior característic de terra i pedruscall amb estrat herbaci que impermeabilitza l'interior de l'habitacle. A l'interior hi ha tres cocons; dos arran de terra i un per sota de l'arrencada de la volta; mesuren respectivament: 0,38 m d'amplada per 0,38 m d'alçada per 0,38 m de fondària (mà esquerra); i 0,37 m d'amplada per 0,53 m d'alçada per 0,45 m de fondària (mà dreta). Hi ha una espitllera, orientada al sud.\nAquesta barraca no consta en l'inventari de l'Observatori del Paisatge de Catalunya dins el projecte Wikipedra de construccions de pedra seca. Però si que està documentada en el plànol de barraques i elements de pedra seca del Claudi Perarnau.


La Camerata de l'Escola Municipal de Música d'Olot ha participat a la II Trobada Orquestral de l'Auditori de Girona - Olot TelevisióOlot Televisió\nNou orquestres gironines han participat aquest dissabte al concert gratuït de la II Trobada Orquestral a la sala simfònica de l’Auditori Palau de Congressos de Girona, sota la direcció del director convidat Philip Fournier.\nUna de les agrupacions participants ha estat la l’Escola Municipal de Música d’Olot Xavier Montsalvatge. La trobada, organitzada pel Conservatori Isaac Albéniz de la Diputació de Girona, ha comptat, a més, amb la Jove Orquestra de Figueres, Orquestra Jove de la Selva, Orquestra de Cambra de l’EMU de Sant Feliu de Guíxols, Taller d’Orquestra, Jove Orquestra de Cassà, Conjunt de Corda de l’Escola de Música de Sant Gregori, l’Orquestra de l’Escola Municipal de Música de Banyoles i Orquestra del Conservatori de Girona.\nLes agrupacions han aplegat un total de 140 alumnes de grau professional. L’objectiu de la Trobada Orquestral és establir punts de connexió entre les orquestres de corda de grau professional de les comarques gironines. D’aquesta manera, els joves estudiants interactuen amb companys d’altres orquestres i treballen amb l’objectiu de presentar un concert conjunt.


ilmigliorfabro: d’abril 2010\nwork in progress _ 02_A BIS\nEl Víctor i jo havíem treballat censant gent a Mansaku, un barri senzill i deprimit on la vida s'asseia a prendre el sol, molt a la vora dels vells i dels ionquis; tots barrejats als bancs de les desenes de placetes que, com si fossin patis d'una presó, quedaven encerclats per les galeries dels edificis. Totes les places eren la mateixa plaça: una dotzena de mimoses escanyolides, seques i malaltes plantades per la promotora pública dels habitatges del barri, sis bancs i un fotimer de rosers i geranis, lliris, hortènsies, clavells, marqueses (de vegades algun llorer, un ficus, fins i tot un petit magnolier o algun fruiter diminut), que plantaven els veïns i alegraven els voltants dels edificis i donaven feina a l'exèrcit de jubilats i ionquis les estonetes que no consumien les pensions als bars de les placetes (cada placeta en tenia almenys tres).\nEls records dels records. Quina nostàlgia!\nLa vida s'asseia als bancs d'aquestes placetes a prendre el sol, però de fet també et podia sorprendre a qualsevol cantonada, o fent una canya amb seitons a qualsevol bar, o potser aquesta vida -dulzura y esperanza nuestra- era darrere la porta d'un habitatge -així anomenaven pisos i barraques els de l'oficina municipal del padró de població-, a l'altre costat de l'espieta i després d'entreobrir-te la porta et feia seure al seu sofà vell -o era un vell sofà?\nAi, el passat! la tristor del record del que hem viscut: la impossibilitat de recordar dues vegades. Ai, els records dels records: quina nostàlgia!; t'asseia, deia, invariablement davant del televisor brut, farcit fins dalt d'horterades indescriptibles que constituïen aquella fauna heterogènia que vaig anar taxonomitzant mentalment -recordo que en aquella època gairebé tot ho feia mentalment. Altres vegades, a banda d'asseure't i d'explicar-te la vida -curulla a vessar de gràcies, i moltes més desgràcies encara-, t'oferia una cervesa, o un got de vi, o tota l'ampolla sencera, i et donava de dinar, de sopar i del que convingués. Altres vegades t'arribava a donar tot el seu sexe; fins que t'oblidaves completament d'allò que hi havies anat a fer. Et miraves per primer cop la vida cara a cara, encara que la vida s'hagués disfressat ridículament amb una samarreta imperi bruta o que anés amb calçotets i tingués una enorme panxa i es fes rots, pets, o tingués els dits com botifarrons; la miraves cara a cara, encara que dugués una bata de buata de color blau turquesa -el color de les cortines de la barberia on cada setmana em feia afaitar el cap, al carrer de Sant Agustí, a prop del centre neuràlgic de Mansaku; o del color dels cendrers que la casa Cinzano regalava-; la miraves cara a cara i per primer cop, encara que deixés entreveure un visu beix amb puntes de randa i unes mamelles immenses i arrugades, o petites i secallones; tot i que la vida patís apnea, que fos diabètica o depressiva: la vida et somreia i tu l'abraçaves, complimentaves els formularis del cens amb els noms i cognoms de tota aquella família i sabies del cert qui treballava i qui no, quant cobrava cadascú, quins estudis tenia o quins deixava de tenir, i quants vàters acollien les seves defecacions diàries, quantes dutxes els mullaven, damunt de quants llits s'adormien, o llegien, o s'estimaven (recíprocament o reflexiva). Més d'una vegada vaig estar a punt de preguntar-los quants paraigües evitaven que la pluja els assaonés o quantes sabates els impedien de tocar de peus a terra: la cendra als dits fa el tacte més suau... Ai, els records dels records!\nEnviat per Jordi Barberà Argilaga ilmigliorfabro a 4/19/2010\nEl cel és blau, la terra blanca (una història d'amor) de Hiromi Kawakami\nAmb el poc japonès que sé, queda clar que el títol original "Sensei no kaban" (La maleta del professor), no és el de la traducció "El cel és blau, la terra blanca" (Quaderns crema, en català; Acantilado, en castellà). El cel és blau, la terra blanca és el verset d'una cançó popular que canten els estudiants japonesos que van d'excursió a la neu i se suposa que els traductors/editors/comercialitzadors han trobat que responia millor al tòpic de la literatura japonesa. La maleta del professor potser no és un títol amb regust oriental, però és el símbol de l'herència d'un dels protagonistes de la novel·la.\nLa història d'amor sí és una història d'amor, però sobretot és una història d'amistat (potser l'amor més amor). Una amistat per sobre de l'edat, de la passió, del sexe, de l'educació, de l'erudició, dels tòpics i la hipocresia. Un amor fet de conversa, passejades, borratxeres, excursions, confessions, silencis, absències; al voltant d'unes tapes, d'un paisatge, d'un parc, d'una televisió...\nMolt i molt recomanable. Exquisit, senzill, com una bona tapa en un bar de barri (la taverna de Toru, potser)\nEnviat per Jordi Barberà Argilaga ilmigliorfabro a 4/14/2010\nEtiquetes de comentaris: assaig, escrits, lectures, literatura\nalemoniev foundation 03\nEnviat per Jordi Barberà Argilaga ilmigliorfabro a 4/05/2010\nEtiquetes de comentaris: alemoniev foundation, art


Borsa de Treball Garcia - Ofertes de feina - Classificats.net\nBorsa de Treball Garcia\nOfertes de feina Garcia\nDe 1 a 0 de 0 ofertes de feina Garcia\nSobre la Borsa de Treball a Garcia\nAquesta és la Borsa de Treball de Garcia i ofereix ofertes de feina publicades directament per les mateixes empreses de Garcia. Aquí trobaràs tot tipus d'ofertes de feina al municipi de Garcia. La Borsa de Treball Garcia és el portal online on empreses i candidats de es troben buscant i oferint ofertes laborals a Garcia.\nLa Borsa de Treball per a les empreses de Garcia\nLes empreses de Garcia poden publicar ofertes de feina gratis a la Borsa de Treball de Garcia. Oferim la publicació gratuïta de 3 anuncis de feina perquè puguin provar Classificats.net. La Borsa de Treball de Garcia ofereix un servei adaptat a petits establiments, autònoms, pimes, grans empreses i ETT. Les empreses reben sempre els currículums dels candidats en format pdf.\nLa Borsa de Treball per als candidats de Garcia\nEls candidats de Garcia poden inscriure el seu currículum gratuïtament a les ofertes de feina de Garcia publicades a la Borsa de Treball de Garcia. El procés és molt senzill, només cal disposar d'un CV en format pdf i pujar-lo a la Zona Privada. Llavors només cal cercar les feines i inscriure's. Els currículums són privats i només accessibles per a les empreses on el candidats s'inscriuen. I a Classificats.net no fem perfils d'usuari ni tenim accés als CVs dels candidats.


A propòsit de l’obra The Wall de Pink Floyd, La Teta Calva ens posa damunt la taula un musical, retrat còmic de la realitat tan visceral com encertat, tan apocalíptic com reflexiu (certament molt en l’onada de la premiada Síndrhomo) i tan audaç en la seua catarsi com necessària, en l’actualitat, en molts dels perfils personals que se desdibuixen lànguidament en la nostra societat. Com de diferents hagueren sigut algunes de les nostres vides de no haver-nos topat, indolents, amb aqueix mur emocional i psicològic, però també social i autoritari, sent part d’ell, sent ladrillos! Merce Tienda i Leo de Bari –habituals en les propostes dramatúrgiques de María Cárdenas i Xavo Giménez– compten també en aquesta ocasió amb Carles Chiner, qui a més ha compost la música original, com ja va fer per a la coral i magnífica Les Aventures de T. Sawyer. Escenes protagonitzades per un caçador castís i poeta, un cantant de bodes, un heavy metal, una dona de la neteja transsexual i de Rosi, que és l’eix narratiu d’aquesta història, l’encreuament de la qual es resumeix en derrocar aqueix simbòlic mur, escalar-lo o vore’l envellir. De segur ens provocarà sense deixar-nos indiferents, o almenys això volem. Per això anem al teatre. SERGIO BELLO


Les Dates. Seleccionat matrimonis-França - XAT de VÍDEO a tot el món! Tots els països, estrangers de tot el món.\nLes Dates. Seleccionat matrimonis-França\nAl davant de vostè a partir d' França, a Rússia\nSi us plau, importació des de la més fàcil costat\nInternacional de Cites de la humanitat que selecciona acuradament els matrimonis ha posat en marxa una reunió virtual"greu hobby per a les dones"Feliçment retardar un disc amb un joc el lloc de naixement de delegats, i la possibilitat de confusióEls Rituals de les edats que volem dur a terme amb l'inici de l'activitat sexual si és possible. No tingueu por de visitar els llocs de Cites que busquen poble francès. Contactar amb el lloc per esbrinar qui és el cor d'una persona.\nEn aquest cas, obtindrà de la intimitat primer, i després del casament.\nSi no es pot categoritzar per sexe, com a seductora com a soci, es mourà automàticament a un amic.\nElements que no es troben curosament seleccionats per l'Engany.\nTambé és compatible amb la reunió intents. En el cas de França, tant per als homes a iniciar una correspondència a través d'Internet. Això ja és un somni fet realitat, com interessants i segur que és per interactuar. Per aquest motiu, la invitació és per a Tu per anar al lloc de construcció. O el seu itinerari de viatge que s'han d'incloure en França, de manera que vostè pot experimentar el terra de romanç, Itàlia i establir al mateix temps. Aquesta és una recomanació per a qualsevol persona que vulgui aprendre.\nFrança no espantar la ment i la psicologia.\nAnem a revelar el principal secret. Els francesos, Alemanys i Belgues volem ser com les dones, lliure, auto-determinació, i activa. El francès també són caure presa per un interès en seductor de la natura pels caçadors. És bastant clar que vostè ha d'Expressar la seva desaprovació a la persona, per raons òbvies, perquè ningú no pot impedir-te de dir merda.\nSi vostè se sent amenaçat pel fet que no està en una relació seriosa quan vostè visita un lloc de Cites, aquest és un cert temps d'antelació per a vostè a acceptar el xat per a un moment en què la persona que has triat no veure-us.\nPobres timekeepers a França, i especialment a finals Alemanys i Suïssos. El primer que em va venir a la ment va ser el torn del cap, que pot ser comparat amb el cor d'una dona a prendre una dutxa. A més a més, adulació no es limita a la reconeguda execució. Si vostè vol casar-se, pot casar-se amb cura la sospesar els pros i els contres de la investigació i les altres relacions. Vostè pot esperar més que això.\nM'agradaria acostar-nos a una peça, França\nSi no sabeu què fer, vostè pot aprendre més sobre ell. Si vostè és un nord-Americà, Australià o canadenc, us esperem a la primera reunió, on els més adequats paraules no serà en francès per colpejar el buit. Els ciutadans europeus estaran encantats amb la diferència de percepció. El regne UNIT no és vist com un contacte o una superpotència. Al mateix temps, hi ha bars on més que un home va anar a besar a una noia.\nTinc una aproximació diferent a França.\nJo crec que en aquest país hi ha greus intencions de Cites, perquè els representants de l'primer amor són públiques. Per exemple, la correspondència per telèfon o el correu electrònic és normal. Aquest és, en el millor dels interessos de tothom que representa aquest signe. Francès persones sense contemplacions declarar el seu amor l'un per l'altre després de diverses setmanes de vida en els suburbis Los Angeles.\nJo diria que els nadius terres són molt simples\nEn aquest procés, la wordless primer es converteix en veritablement pia. Hi ha un munt de converses en una data que no ha de ser fàcil. Complir amb la invitació a la senyal de"Imminent casament". Fins i tot romanç, França té un enfocament pràctic. Una família forta és un tema important, però el matrimoni de cadascuna de les parts és una responsabilitat clara. A l'hora de planificar la recerca a França per fer un perfil dels homes, França, representants de coneixement i greus dissenyadors casa d'hostes situada en el país d'escriptors i caçar per semblant de la pell. Llum per al matrimoni és sagrat comunicació entre dues ànimes de les persones i un altre d'importació en comparació amb les escasses llengua russa.\nUn cop casat, es selecciona acuradament tota la bellesa de l'entorn, la literatura, cançons d'amor de Félix Leclerc, Georges Brassens.\nAquestes persones són fàcils d'escoltar i raó, a diferència del que s'espera dels polítics que han d'afavorir i demanar ajuda. Són amics de effeminate homes. França és un país on la ràpida expansió és fàcil, on la gent és amable i cuidada. Si una dona es veu una necessitat que és fàcil de casar-se, després de la seva figura, el cos és prim, però com un gourmet és difícil. Vols guanyar en els seus sentiments i un brillant centre. És en l'escuma que jo recordava. Aspecte atractiu d'un fort rival, el tacte, la masculinitat, l'encant. És per aquest motiu que els homes explorar aquest país a la recerca d'un nombre il·limitat de sexy dones en tots els grups d'edat. La inscripció en els llocs de Cites i en francès és lliure. Aquestes persones estan discutint la carretera. La temàtica comprèn des de la compra de mobles per despertar els nens per una estona. Abans de les noces, els amants són acuradament seleccionats, entendre les especificitats. Això elimina la necessitat de viure junts. Aquests homes són molt agraït per les dones de les opinions i per veure-les en acció. Que no tenen els seus favorits tractament, el pla de vacances, i estimar tot el que s'ha de prendre a casa amb dutxes i flors. Aquesta estreta parella és capaç de protegir la dona de la pèrdua la fiabilitat, la capacitat d'escoltar, de comprendre, de pensar, i proporcionar-la. Com casar-se amb un compatriota amb una manera resumida i senzilla. És una progressió estilística que culmina en elegància. Perquè les dones de fer malbé l'economia del llit, a la cuina. A més, els homes de treballar i relaxar-se, divertir-se i gaudir d'ells mateixos, la seva família i la carrera són ben equilibrada. Van portar a la vida, el somni de molts visitants a la francesa llocs de Cites"les dones a la recerca per al matrimoni". El color del seu cor, són els països de la Comunitat d'Estats Independents, on rus ciutadans en directe.\nRus parla de les dones s'anima a fer-los bonic.\nAquest és un entorn on es veuen bé. Hi ha moltes històries d'èxit internacional de les parelles que van rebre al llarg de bé i van viure junts a orquestra de places amb la tecnologia més avançada.\nSi esteu interessats en com casar-se, escollir amb cura la Marseillaise a Rússia i anar a la dreta.\nIniciar els esforços per aconseguir aquest objectiu.\nLes dones i els homes són lliures per registrar-se en Pittsburgh.\nFanamarihana: Ahoana no ahafantarako ny olona? Mivory ny olona rehefa te-mba hisorohana ny ady sy ny lehibe fifandraisana - entana milaza amin'ny Natalie Lew\nCites per a adults sense necessitat de registre de vídeo xat de vídeo sense necessitat de registre vídeo xat de l'any lloc web de vídeo de Cites amb una noia lliure de xat de vídeo de Cites llocs web de Cites per a adults divertit registre telèfons foto li agradaria conèixer anuncis la ruleta de xat noia en línia de forma gratuïta la ruleta de xat de registre


Agricultura urbana (EE Mediació) – Aina Monferrer Palmer\nThis entry was posted in Escrits de mediació, Expressió escrita, Habitatge, llar i entorn, Medi físic i clima i sostenibilitat, Mediació, Per a estudiants de C1 i C2 de valencià, Per àmbits temàtics. Bookmark the permalink.\n← Classes en directe de Youtube durant la crisi. Tasques setmana del 20 al 26 d’abril\nClasses en directe de Youtube durant la crisi. Tasques setmana del 27 d’abril al 3 de maig →\n16 thoughts on “Agricultura urbana (EE Mediació)”\nmaig 1, 2020 a les 8:09 am\nTinc un patell de dubtes: la cursiva a l’exàmen com la podem remarcar? ( a la facultat es subratllava però no sé si seràq el mateix en aquest cas).\nD’altra banda, ha hagut fa poc variació en els accent diacritics. En l’examen apliquem la normativa nova?Pense que podrem preguntar als examinadors però per si és molt enrevessat. Moltíssimes gràcies\nmaig 1, 2020 a les 8:35 am\nBon dia, Ana,\n1. La cursiva, quan escrivim a mà, es representa amb cometes (“”).\n2. Jo recomane que feu servir ja la nova norma de diacrítics, la que els redueix a 15 (http://esadir.cat/gramatica/criteris/diacritics). Tanmateix, a hores d’ara, conviuen les dues normes, l’antiga i la nova i, per tant, fins que no canvie això, s’accepten les dues normes. Ara bé, si en un text estàs accentuant sóc, ho has de fer tot el temps. Has de ser coherent en una de les dues normes, però repetesc que convé que us passeu a la nova norma com abans millor.\nmaig 4, 2020 a les 4:20 pm\ntinc un dubte, la creació i la interacció estan dins de la mediació o no? Estic un poc embolicada. Gràcies.\nmaig 4, 2020 a les 4:41 pm\nNo sé exactament a què et refereixes amb la pregunta. En la prova de certificació de C1 i de C2 d’EOI, et demanen tres redaccions. Una, la de creació, una altra, la d’interacció, i finalment, la de mediació. Per tant, són tres tasques diferents d’expressió escrita. Després, també tens la mediació oral en expressió oral, juntament amb el monòleg i el diàleg. En aquest vídeo, explique totes les parts de la prova: https://youtu.be/s9Fz4kK_5nY\nagost 25, 2020 a les 10:06 pm\nTinc un dubte amb l’informe: l’hauríem de fer com el “report” en anglés, amb 4 apartats (o 5) amb els corresponents títols (per exemple: Introducció, Beneficis, Usuaris, Finançament, Recomanacions), o és millor fer-lo com una redacció amb un títol solament?\nagost 27, 2020 a les 7:13 am\nÉs millor fer-ho com una redacció amb un títol solament (això sí, amb la informació clarament distribuïda en paràgrafs) per evitar que quede un text massa segmentat en què no s’arriben a mostrar esctructures sintàctiques i de connexió avançades. Et recomane aquests dos vídeos en què corregesc dos informes sobre el mateix enunciat de mediació escrita: https://youtu.be/gq_VzobRpjU i https://youtu.be/GbyiVCG3A9o. L’informe haurà d’anar signat amb nom i cognoms (millor inventats), càrrec, data i hora al final, ja que és un text administratiu amb voluntat d’execució.\nsetembre 1, 2020 a les 10:52 am\nBon día, tinc un dubte. La notícia , la crònica, el reportatge i la nota de prensa seguirien l’estructura següent?\nEn format digital la data va davall del nom, però en paper, he de possar la data baix de tot o on ?\nD’altra banda, per a l’article d’opinió, l’assaig i la carta al director no caldria data?\n(Títol, nom de l’autor, l’article)\nsetembre 1, 2020 a les 10:56 am\nEl meu consell és que mires com són aquest tipus de textos en contextos reals formals (en valencià o català) i que trasllades eixa estructura a la teua expressió escrita de la prova.\nsetembre 1, 2020 a les 10:58 am\nExemples de mitjans que pots prendre com a referència per als diferents gèneres textuals: https://metode.cat/, https://www.eltemps.cat/, https://www.ara.cat/, https://www.tresdeu.com/, https://www.vilaweb.cat/, etc.\nRetroenllaç: Mostra de correcció i assessorament sobre una expressió escrita de mediació: agricultura urbana (ii) - Youtubers.cat\nRetroenllaç: Mostra de correcció i assessorament sobre una expressió oral de mediació: eficiència energètica (ii) - Youtubers.cat\nRetroenllaç: Mostra de correcció i assessorament sobre una expressió escrita de mediació: agricultura urbana - Youtubers.cat\nRetroenllaç: Mostra de correcció i assessorament sobre una expressió oral de mediació: contaminació de la mar - Youtubers.cat\nnovembre 27, 2020 a les 1:22 pm\nBon dia Aina, volia fer-te una consulta, en l’escrit de mediació a la part final, després de posar la data i el nom (fictici) shi poses la rúbrica està malament, descompta?\nGràcies i fas molt bona tasca 😉\nnovembre 27, 2020 a les 5:30 pm\nNo entenc la pregunta. La pots reformular, per favor?\nnovembre 27, 2020 a les 6:27 pm\nSi clar, en l’examen del C1 de hui d la EOI en la mediació he posat el nom i el càrrec al final del text, però a més tmbé he afegit la firma (la rúbrica). Això està de més? Sols calia posar el nom del autor i el càrrec?\nRespon a Angela Cancel·la les respostes


Assemblea octubre – Ateneu Popular Coma Cros\nPublicat el Octubre 5, 2015 per ateneucomacros\naquest dijous 8 d’octubre hi ha assemblea de l’Ateneu! recordem que és important l’assistència i que seria interessant que pugués assistir almenys una persona de cada entitat adherida i tanmateix està oberta l’assemblea per a tothom que hi vulgui participar!!\nAssemblea Ateneu Popular Coma Cros\nDijous 8 d’octubre a la sala de formació (primer pis) de la Coma Cros, a les 20:00h\nTraspàs reunió amb equip de govern Ajuntament.\nTraspàs propostes per desplegar projecte del Grup Motor (+ possibles noves incorporacions al grup motor?)\nACTA ASSEMBLEA 24 DE SETEMBRE. 20h.\n1. Retrobada. Nou escenari polític.\nEl nou escenari polític en principi sembla favorable. Hi va haver reunió al juliol entre comissió gestora i les regidores Eva Rigau i Ferran Burch, se’n fa bona valoració. Es va fer proposta de fer reunió amb equip de govern: serà el 29 de setembre.\n2. Presentació dossier.\nL’assemblea valida el dossier (versió curta i llarga) per la reunió del dia 29 elaborat per comissió gestora. S’enviarà a tothom per correu. Important que les entitats el reenviin a tots els/les membres.\n3. Formació Grup Motor.\nEs proposa agrupar totes les comissions en un Grup Motor de forma provisional. S’anima a fer difusió del Grup Motor entre les entitats per tal que més persones s’hi sumin. Tasques Grup Motor: dinamització interna, difusió i interlocució amb ajuntament.\nMembres que surten voluntaris: Mireia Carbó, Maria Ambròs Enric Rubio, Xavi Garriga Jordi Gran, Mostafà Shaimi, Enric Bonet, Judit Font, Päivi Garriga.\n5. NIF Entitat.\nEnric Bonet parla amb Eva. Si veiem que és complicat fer els tràmits per tal de fer el traspàs de la Coordinadora d’entitats es crearà una entitat nova.\n– 29 setembre: reunió equip de govern.\n– 8 octubre:propera assemblea 20h (Tete presenta instància per l’espai)\n– 18 octubre: Fira d’entitats de Salt. Hi serem per tal de participar i parlar amb les entitats. (Esther farà còpies del díptik).\n– 7 novembre: Proposta de sortida a conèixer dos projectes d’Ateneu Popular similars a la proposta i cas de Salt a Barcelona. Es proposa que sigui sortida per polítics, tècnics i membres de l’assemblea i entitats. Es proposa anar-hi en bus (es parlarà amb Ajuntament per si poden assumir les despeses i per si va bé la data)\nL’associació de donants de sang informa que el monument s’inaugurarà el dia 16/10 a les 19h.\n← Assemblea inici de curs\nAssemblea novembre →


‘El Trencanous’, ‘Impro-show’ i Joan Reig, a l’Amistat de Mollerussa – Mollerussa Televisió\nEl Teatre L’Amistat de Mollerussa aixecarà el teló de la nova temporada el pròxim 2 de febrer amb l’obra de dansa El Trencanous, que aquest cop arriba de la mà de la Companyia del Ballet de Barcelona, després que l’any passat fos interpretada pel Ballet de Catalunya. La programació teatral, que s’estructura en set espectacles, continuarà el 7 de març amb la presentació del projecte en solitari com a cantant del bateria d’Els Pets, Joan Reig, que oferirà un concert a la ciutat. Com a novetat destacada d’enguany, la companyia Planeta Impro oferirà l’espectacle d’improvisació i interactiu Impro-show, on el públic podrà decidir el guió de l’obra fins al seu final.\nAixí mateix, les companyies locals tornaran a ser protagonistes de la mà del Teatre de Butxaca i la representació de l’obra Pells Mortes, d’Eva Saumell, (28 i 29 de març i el 4 i 5 d’abril). Per la seva banda, La Colla dels 50 i més presentarà la nova producció ‘Luci’ (1, 2 i 3 de maig).\nEl teatre familiar anirà a càrrec de la Cia. Grappa Teatre i l’obra Hi ha res més avorrit que ser una princesa rosa?, que tindrà lloc el 26 d’abril. I també de la Cia. Pot Teatre amb l’espectacle Aquí no paga ni deu, el musical, que s’escenificarà el 9 de maig.\nLa programació de La Xarxa completarà la temporada estable de teatre amb 4 obres variades i de qualitat, la primera de les quals L’aneguet lleig, de T. Gràcia, que ja es va representar el passat diumenge dia 12. Les altres tres són Adeu Peter Pan, de Festuc Teatre (26 de gener), El ratolí Pérez, de Tutatis (9 de febrer) i Hai, la pescadora de somnis, de la Cia. Giramàgic (23 de febrer). El preu general de l’entrada és de 5 euros tot i que els socis de La Xarxa tenen un descompte d’1 euro.


Ensenyament eximeix una nena musulmana de fer natació - Notícies Política - Notícies Política - e-notícies\nPolítica · 3 de Febrer de 2015. 15:32h.\nEnsenyament eximeix una nena musulmana de fer natació\nLa consellera al·lega que és una activitat “no lectiva”\nEl departament d’Ensenyament de la Generalitat ha eximit finalment una nena musulmana de fer natació en una escola pública de Santa Coloma de Farners (la Selva). Una mestre de l’escola Sant Salvador d’Horta va denunciar als serveis socials de l’Ajuntament que era un cas de discriminació sexual donat que el seu germà si fa aquesta activitat.\nLa consellera d’Enseyament, Irene Rigau, ha justificat aquest dimarts, en resposta a e-notícies, la decisió d’eximir la nena de natació. “No és una matèria lectiva”, ha dit en la roda de premsa posterior a la reunió de l’Executiu.\nSegons Rigau, la polèmica s’ha solucionat “fent mediació, que és com han d’acabar aquest temes”. “Hi ha un replantejament en el centre i com que és una població relativament petita doncs s’hi han implicat els diferents estaments”, ha afegit abans de dir que “cal replantejar una activitat que no és lectiva”.\n“La natació és una activitat complementària i pot haver-hi nens que la fan i d’altres que no”, ha insistit. La consellera també ha comentat que “es va veure com es va plantejar el tema i es va veure que hi havia hagut aquesta confusió”. Tot i això ha recordat que la intenció d’Ensenyament “és que tothom participi de manera col·lectiva en les activitats i això s’aconsegueix a través de la mediació, però quan no és lectiva no pots obligar des de l’administració”.\nUna escola eximeix una nena musulmana de fer natació\nBenestar i Família subvenciona els partits\n#23 diguemhotot, Igualada, 06/02/2015 - 10:38\nRepeteixo, natació com a assignatura lectiva però de pagament en una escola pública?\nNo ho entenc. Si és lectiva i és una escola pública NO pot ser de pagament. A la pública les activitats que es paguen NO són lectives\nI si ho paga la gene, com és que no ho paga als altres milers de nens?\n#22 Guillem, Bcn, 05/02/2015 - 10:59\nAquesta tia com gairebe tots els indepés, odia als espanyols i als menysprea constanment, a l´hora ama als musulmans i els hi dona tot el que li demanan. Vergonya de ser català.\n#21 mirk, bcn, 04/02/2015 - 14:57\nper què no es diu que el germà va a la mateixa escola i SÍ fa natació? aquesta nena està privada per qüestió de sexe i punt. Quan sigui gran, mentres el germà se´n vagi a jugar amb els amics, ella quedarà a casa ajudant la mare a les tasques de la llar. És possible que això s´accepti? VERGONYÓS\n#20 Lelo, Bcn, 04/02/2015 - 12:41\nEsperemos que esta niña no muera nunca por no haber aprendido a nadar.\n#19 Pepet, Sabadell, 04/02/2015 - 12:31\nUna nova mostra de la fàcil integració d'aquests nous catalans.A veure qui em contesta aquesta pregunta: perque un musulmà es pot casar amb una noia no musulmana i una noia musulmana no es pot casar amb un no musulmà?.


Aigües Vic – Normativa\nReglament del servei d’abastament d’aigua potable al municipi de Vic. Descarregar DPF Reglament del servei d’abastament d’aigua potable al municipi de Muntanyola. Descarregar PDF Real Decret 140/2003, de 7 de febrer, per el que s’estableixen els criteris sanitaris de la qualitat de l’aigua de consum humà. Descarregar PDF Real Decreto 314/2006, de 17 de març, […]\nReglament del servei d’abastament d’aigua potable al municipi de Vic.\nReglament del servei d’abastament d’aigua potable al municipi de Muntanyola.\nDocument bàsic CTE – HS 4 Subministrament aigua.\nTANCAMENTS D'AIGUA EN CURS: C. de la Indústria (Vic) - Reposició escomeses d'aigua. Horari: El Dimecres 14 d'Abril de 09:00 a 13:00 Disculpeu les molèsties. / Ctra. de la Guixa (Vic) - Reposició de xarxa. Horari: El Dimecres 14 d'Abril de 12:00 a 13:00 Disculpeu les molèsties. /


Informe de la recerca en Informació, Documentació i Arxivística a Catalunya - Associació d'Arxivers · Gestors de Documents de Catalunya\nL’Institut d’Estudis Catalans (IEC) és una institució acadèmica que té per objecte l’alta investigació científica i, principalment, la de tots els elements de la cultura catalana. Entre les finalitats de l’IEC hi ha la de contribuir a la planificació, la coordinació, la realització i la difusió de la recerca, en les diferents àrees de la ciència i la tecnologia.\nDes dels anys vuitanta del segle XX fins avui dia, l’IEC ha elaborat una sèrie d’informes sobre la recerca, el desenvolupament i la innovació (R+D+I), amb l’objectiu d’analitzar l’estat de la recerca catalana en les diferents àrees científiques. L’any 1995, l’IEC acordà endegar un projecte d’elaboració d’estudis periòdics sobre l’estat de la recerca a Catalunya, anomenat Reports de la recerca a Catalunya. Amb el suport de la Generalitat de Catalunya, i coordinat per la Secretaria Científica de l’IEC, el projecte es basava en la redacció d’una sèrie d’informes sobre cada una de les àrees en què es dividia l’activitat científica. Redactats per investigadors de prestigi, els informes eren debatuts públicament abans de tancar-ne la versió definitiva. Des del 2003, els redactors van tenir el suport de l’Observatori de la Recerca de l’IEC.\nFa un parell d'anys, l'IEC va decidir incloure les disciplines relacionades amb la documentació dins l'abast d'aquests informes periòdics sobre l'activitat de recerca a Catalunya, i va endegar, amb la col·laboració, entre d'altres entitats, de l'Associació d'Arxivers-Gestors de Documents de Catalunya, l'elaboració del primer Informe de la recerca en Informació, Documentació i Arxivística a Catalunya (2000-2013).\nAquest informe descriu l’evolució de la recerca en informació, documentació i arxivística a Catalunya durant el període 2000-2013. Des d’una perspectiva quantitativa i integradora, dóna una visió global del cicle complet de la recerca, tot descrivint i analitzant tres qüestions bàsiques: les institucions catalanes que investiguen aquest camp; els recursos humans i econòmics disponibles per fer recerca i, finalment, els resultats científics derivats de les activitats executades.\nDes del punt de vista dels recursos econòmics, s’han analitzat convocatòries competitives relacionades amb la recerca científica i se n’han descartat d’altres de no competitives o més pròximes al desenvolupament i a la innovació de productes i serveis. Quant als recursos humans, s’han recopilat i comentat dades sobre professorat universitari i convocatòries competitives públiques de recerca. Amb relació a les revistes, s’han exclòs de l’anàlisi els butlletins professionals i institucionals. A més, s’ha considerat adient incorporar un apartat sobre recursos documentals per avaluar revistes científiques desenvolupats per equips de recerca catalans. Pel que fa a les monografies, el període estudiat abasta exclusivament els anys 2009-2013 i es tenen en compte tant obres publicades en paper com en línia.\nL’estudi conclou que la recerca catalana en informació, documentació i arxivística no es troba en una fase inicial, sinó que ja té un recorregut important, però encara està lluny de la plena consolidació. Tanmateix cal augmentar la internacionalització de l’àmbit i sobretot potenciar els recursos humans.\nText complet de l'informe.\nLast modified on Dilluns, 14 Novembre 2016 13:00\nL'AAC-GD fomenta les activitats de recerca per part del col·lectiu arxiver, al mateix temps que difón el resultat d'estudis propis i l'activitat dels diferents grups de treball. En aquest apartat trobareu informació sobre aquests grups i activitats.


Aprovada la creació de la Comissió d'Investigació sobre les autovies d'Eivissa\nSegons ha informat el parlamentari David Abril,, aquestes autopistes constitueixen «un dels atemptats més grans contra Eivissa» i un «atemptat» amb el qual el Govern «va saquejar doblers públics»\nEl ple del Parlament d'aquest dimarts ha aprovat la creació i constitució d'una comissió no permanent de recerca sobre la planificació, adjudicació, execució i gestió de les autovies d'Eivissa, amb el vot en contra del PP i l'abstenció del PI.\nLa proposta va ser registrada per MÉS per Mallorca, MÉS per Menorca i Podem, i ha comptat amb el vot a favor de Ciutadans, i del PSIB, grups que no havien signat la petició de proposta de creació de la comissió.\nEl portaveu parlamentari de MÉS per Mallorca, David Abril, qui ha admès que li hagués agradat debatre això fora de campanya electoral, ha recordat les dues últimes sentències sobre aquesta matèria que «condemnen als ciutadans de les Balears a pagar 30 milions d'euros».\nSegons ha informat, aquestes autopistes constitueixen «un dels atemptats més grans contra Eivissa» i un «atemptat» amb el qual el Govern «va saquejar diners públics» perquè s'ha de pagar «una bona hipoteca» durant 25 anys. En el mateix sentit, Abril ha incidit que el procés va estar «plagat d'irregularitats des del minut u» i va suposar una important «destrucció del patrimoni».\nRecuperar els doblers\nEl parlamentari ha manifestat que «com a representants de la sobirania popular, tenim l'obligació de defensar fins a les últimes conseqüències els interessos de la gent Balears». Així, ha defensat la creació de la comissió de recerca perquè aquestes «serveixen», així com perquè encara no s'ha engegat l'Oficina Anticorrupció i, finalment, perquè «si existeix la mínima possibilitat de recuperar els diners, tenim l'obligació de fer-ho».


Cada cop són més les persones que, a banda del turisme de sol i platja, volen aprofitar les vacances per viure experiències i conèixer el territori, tant el turisme estranger com l’intern. De fet, a molts llocs d’Europa ja fa dècades que treballen en la recuperació del patrimoni industrial per apropar-lo al públic, per exemple a països com la Gran Bretanya, França o Alemanya.\nPerò al nostre territori encara és una fórmula prou desconeguda, malgrat que des de fa uns anys s’estan desenvolupant projectes, com la xarxa TIC a Catalunya, que volen donar a conèixer i potenciar el turisme industrial.\nA Catalunya el passat industrial és molt ric, i la revolució industrial va transformar profundament no només el paisatge del territori, sinó l’economia i la societat. En aquest sentit, el turisme industrial vol recuperar, conservar i apropar al públic el passat industrial del territori, com per exemple colònies industrials, antigues fàbriques, mines o museus.\nUn dels avantatges d’aquest tipus d’activitats és que ajuda a deslocalitzar el turisme estiuenc, que se sol concentrar tradicionalment a les zones de costa, i l’apropa a llocs de l’interior o més allunyats de les àrees d’estiueig per excel·lència. Allò que abans era vist només com una activitat «d’escola», ara s’inclou cada cop més a les vacances familiars o de qualsevol persona interessada en el patrimoni històric i cultural.\nUna de les opcions de turisme industrial que més embranzida està agafant és l’anomenada «indústria viva», és a dir, les visites turístiques a empreses industrials en actiu per veure’n les instal·lacions i conèixer de prop els processos de fabricació de l’empresa. Ja no es tracta només d’apropar-nos al passat històric, sinó al present i futur de la indústria. A més, moltes de les empreses que ofereixen la possibilitat de visitar-les complementen la visita amb tallers, degustacions o activitats per als més petits.\nEl sector industrial on més oferta podem trobar és l’agroalimentari. S’han adherit a la iniciativa empreses com el Celler Masroig, les Truites de Riu de Tavascan, Pastes Santmartí, la cerveseria artesana Popaire, cerveses Damm, Galetes Trias, Torrons Vicens o els licors Portet 1883, per posar-ne només alguns exemples.\nPerò també podem trobar empreses industrials d’artesania i cultura, com l’Art del Vitrall a Sabadell, Mosaics Martí, Caganer.com o el Taller d’escultura de gegants i figures creatives Toni Mujal. Altres de més funcionals també es poden visitar, com la planta de digestió anaeròbica i de compostatge del Vallès Oriental, o l’estació de tractament d’aigua potable de Sant Joan Despí.\nPer a les empreses industrials, el turisme ha esdevingut una forma molt efectiva de donar-se a conèixer, guanyar clients i millorar el reconeixement de la marca. Fins i tot algunes s’ho plantegen com una línia de negoci més, que els obre noves possibilitats.